Diocese

miniatura|División eclesiástica de Galicia. Moitos dos seus arciprestados fan referencia a entidades étnicas prerromanas como Nemancos, Céltigos, Entíns ou Posmarcos.
Diocese ou bispado é o distrito ou territorio cristián en que ten e exerce xurisdición eclesiástica un prelado: arcebispo, bispo etc. Polo tanto é un sinónimo de bispado ou arcebispado. As dioceses agrúpanse en provincias eclesiásticas e subdivídense en arciprestados.

 Orixe e uso
O nome provén de tempos dos romanos, xa que se lle daba o nome de diocese ás divisións administrativas posteriores ao século III.

Un templo pertence a unha parroquia. Varias parroquias agrupadas pertencen a un decanato, os cales agrupados pertencen a unha diocese. As diocese pódense agrupar, á súa vez, en provincias eclesiásticas, á cabeza da cal áchase unha arquidiocese (tamén chamada arcebispado).

O termo diocese (de uso máis culto, bispado é máis coloquial) é utilizado por distintas denominacións cristiás, sendo a máis estendida a Igrexa católica. Así a todo, outras igrexas cristiás (non todas) utilizan o mesmo sistema xerárquico.

 En Galiza 
En Galiza están os 5 bispados da provincia eclesiástica de Santiago de Compostela:
 Santiago de Compostela (que é ademais arquidiocese ou arcebispado, con 48 arciprestados e 1071 parroquias).
 Mondoñedo-Ferrol (16 arciprestados e 423 parroquias).
 Tui-Vigo (16 arciprestados en 1994, 20 na actualidade, e 276 parroquias).
 Lugo (28 arciprestados e 1136 parroquias).
 Ourense (43 arciprestados en 1994, e 28 na actualidade, e 735 parroquias).
Hai ademais na Galiza territorial de administración política cinco arciprestados do oriente da provincia de Ourense que pertencen á diocese de Astorga.

En 1954 varias parroquias do oriente da provincia de Lugo pertencentes á diocese de Oviedo foron transferidas ás dioceses de Lugo e de Mondoñedo.

 Véxase tamén 
 Outros artigos 
 arquidiocese de Santiago de Compostela
 diocese de Mondoñedo-Ferrol
 diocese de Tui-Vigo
 diocese de Lugo
 diocese de Ourense
 diocese de Astorga

 Ligazóns externas 
 Arcebispado de Santiago de Compostela
 Diocese de Lugo (algúns en galego e outros en castelán)
 Diocese de Tui-Vigo (uns en galego, outros en castelán)
 Bispado de Mondoñedo-Ferrol (único integramente en galego)
 Bispado de Ourense (en castelán)
 Bispado de Astorga (en castelán) (dentro das de Castela e León)
 Conferencia episcopal (dos bispos) española

Categoría:Dioceses